UNIVERZITET U SARAJEVU - FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-04-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz sociologije broj: 01-38-2315/10 od 22. 9. 2010. godine, Odluke Vijeća Fakulteta broj: 03-09/542 od 25. 4. 2024. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija - doktorski studij koji se organizuje iz matične oblasti sociologija, pod naslovom Savremena sociologija i globalizacijski procesi u studijskoj 2024/2025. godini broj: 01-9-88/24 od 29. 5. 2024. godine, Prijedloga Vijeća doktorskog studija od 28. 10. 2024. godine, Odluke Vijeća Fakulteta broj: 03-09/542 od 11. 11. 2024. godine i Odluke Senata broj: 01-6-46/24 od 27. 11. 2024. godine o davanju saglasnosti Univerzitetu u Sarajevu – Filozofskom fakultetu na raspisivanje Konkursa za upis kandidata i kandidatkinja na treći ciklus studija – doktorski studij iz oblasti Sociologija, savremena sociologija i globalizacijski procesi (dodatni rok) na Univerzitetu u Sarajevu – Filozofskom fakultetu, Univerzitet u Sarajevu - Filozofski fakultet *objavljuje*

**KONKURS**

Za upis studenata u TREĆI CIKLUS STUDIJA – DOKTORSKI STUDIJ POD NASLOVOM

*SAVREMENA SOCIOLOGIJA I GLOBALIZACIJSKI PROCESI,* na Univerzitetu u Sarajevu - Filozofskom fakultetu, u studijskoj 2024/2025. godini (dodatni rok)

**I**

Konkurs se raspisuje za upis studenata u treći ciklus studija – doktorski studij koji se organizuje iz matične oblasti sociologija, pod naslovom Savremena sociologija i globalizacijski procesi.

Studij se organizuje u trajanju od tri godine, a njegovim završetkom stiče se naučno zvanje „DOKTOR/DOKTORICA SOCIOLOŠKIH NAUKA/ZNANOSTI“.

**II**

Pravo pristupa doktorskom studiju i podnošenje prijave imaju slijedeći kandidati:

1. Kandidati koji su stekli diplomu drugog ciklusa studija i akademsku

titulu magistra iz oblasti društvenih nauka stečenu na Filozofskom

fakultetu Univerziteta u Sarajevu s prosjekom ocjena prethodnog ciklusa

studija minimalno 8,00 (3,5).

2. Kandidati koji su stekli diplomu drugog ciklusa i akademsku titulu

magistra ili ekvivalenta na drugoj visokoškolskoj ustanovi u zemlji i

inostranstvu s prosjekom ocjena prethodnog ciklusa studija minimalno 8,00 (3,5).

3. Kandidati koji su stekli naučni stepen magistra po ranijem Zakonu o

visokom obrazovanju, kojima se priznaje 60 ECTS bodova s prosjekom ocjena prethodnog ciklusa studija minimalno 8,00 (3,5).

4. Kandidati strani državljani prijavljuju se na konkurs pod istim uslovima kao i državljani Bosne i Hercegovine uz uslov da dostave rješenje o nostrifikaciji.

**III**

Uz prijavu na konkurs, kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima iz prethodnog studija i pojedinačnim predmetima (original ili ovjerena fotokopija)
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju
7. Uvjerenje o poznavanju stranog jezika (original ili ovjerenu fotokopiju)

**IV**

Visina školarine iznosi 4. 000, 00 KM po godini studija.

**VI**

Konkurs ostaje otvoren 8 dana od dana objavljivanja.

Prijave dostaviti putem pošte u zatvorenoj koverti na adresu: Univerzitet u Sarajevu - Filozofski fakultet, ulica Franje Račkog br. 1, 71 000 Sarajevo, sa naznakom „Prijava za upis na doktorski studij iz sociologije“

Obrazac prijave može se preuzeti sa WEB adrese Fakulteta www.ff.unsa.ba.